**Ռոնալդ Մյուեկ** (անգլ.՝ Ron Mueck, մայիսի 9, 1958(1958-05-09), Մելբուռն, Ավստրալիա), ավստրալիացի քանդակագործ, որն աշխատում է Միացյալ Թագավորությունում։

Կենսագրություն
--------------

Ծնվել է 1958 թվականին, գերմանացի ծնողների ընտանիքում, Ավստրալիայում, Մելբուրնում։ Ռոնի ընտանիքն զբաղվում էր տիկնիկագործությամբ։ Սկզբնապես աշխատել է Ավստրալիայի մանկական հեռուստատեսությունում որպես գեղարվեստական ղեկավար, այնուհետև տեղափոխվել է ԱՄՆ և սկսել աշխատել ֆիլմարտադրության ու գովազդի ոլորտում։ 1996 թվականին Պաուլա Ռեգոն խնդրել է նրան Պինոկիոյի փոքրիկ կերպար պատրաստել Լոնդոնի Հայվարդ պատկերասրահի իր խմբակային ցուցահանդեսի համար։

Մյուեկն առաջին անգամ հանրության ուշադրությանն է արժանացել իր «Մահացած հայրիկը» քանդակով։ Հոր մահից հետո կարճ ժամանակ անց արված քանդակն ստեղծվել էր հիշողությամբ ու երևակայությամբ և ընդգրկվել 1997 թվականի նրա «Զգացողություն» լոնդոնյան ցուցահանդեսում (Գեղարվեստի թագավորական ակադեմիա)։

Մյուեկի առաջին անհատական ցուցադրությունը կայացել է 1998 թվականին, Լոնդոնում։ Նրա 5 մետրանոց «Տղան» արձանը ցուցադրվել է Հազարամյակի գմբեթում, այնուհետև` 2001 թվականին՝ Վենետիկի 49-րդ Բիենալեում։ Այսօր այն գտնվում է Դանիայի ժամանակակից արվեստի Արոս թանգարանի նախասրահում։

2000-2002 թվականներին Մյուեկը եղել է Լոնդոնի Ազգային պատկերասրահի գործընկեր նկարիչ։ Այս երկու տարիների ընթացքում ստեղծել է «Մայրը և երեխան», «Հղի կինը», «Մարդը նավակում» և «Բարուրված երեխան» քանդակները և ներկայացրել 2003 թվականի ցուցահանդեսում։

Մյուեկի վերջին խոշոր ցուցահանդեսային շրջագայությունն սկսվել է Փարիզի Fondation Cartier pour l'Art Contemporain-ում, 2013 թվականին և շարունակվել է Բուենոս Այրեսում, Ռիո դե Ժանեյրոյում (հավաքելով այդ թանգարանի պատմության մեջ ամենամեծ թվով հանդիսականը) և Սան Պաուլոյում` ցուցադրվելով Սան Պաուլու նահանգի պատկերասրահում։

2016 թվականին Մյուեկը ցուցադրվել է Թեսեուս տաճարում, Արվեստի պատմության թանգարանում (Վիենա) և Սառա Հիլդեն Գեղարվեստի թանգարանում (Ֆինլանդիա)։

2017 թվականին Մյուեկն անհատական խոշոր ցուցադրություն է ունեցել Հյուսթոնի Գեղեցիկ արվեստների թանգարանում։

Աշխատանք
--------

Մյուեկի քանդակագործությունը մարդու մարմինը պատկերում է դետալներով։ Մյուեկը շատ երկար ժամանակ, երբեմն` ավելի քան մեկ տարի է նվիրում յուրաքանչյուր քանդակի ստեղծմանը։ Նրա քանդակները խիստ անձնական են և հաճախ կապված են մարդու լուռ մտքերի ու զգացմունքների հետ։

Ծանոթագրություններ
------------------

1. 1 2 3 4  *Verdier A.* Mueck, Ron // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T096908
2. 1 2  Ron Mueck — The Broad.
3. ↑
4. ↑
5. ↑  O'Hagan Sean (օգոստոսի 6, 2006)։ «Ron Mueck: From Muppets to motherhood»։ *the Guardian*։ Վերցված է հունվարի 20, 2019
6. ↑  Glueck Grace (նոյեմբերի 10, 2006)։ «Ron Mueck - Art - Review»։ Վերցված է հունվարի 20, 2019 – via NYTimes.com
7. ↑  Hurlston David (2011)։ *Ron Mueck (Exhibition Catalog)*։ Melbourne: Yale University Press in association with National Gallery Victoria։ էջ 20։ ISBN 978-0-300-17683-4
8. ↑  Raine Craig (օգոստոսի 11, 2006)։ «Craig Raine on Ron Mueck's sculptures»։ Վերցված է հունվարի 20, 2019 – via www.theguardian.com
9. ↑  Hurlston David (2011)։ *Ron Mueck (Exhibition Catalog)*։ Melbourne: Yale University Press in association with National Gallery Victoria։ էջ 9։ ISBN 978-0-300-17683-4
10. ↑  Greeves Susanna, Colin Wiggins (2003)։ *Ron Mueck*։ London: National Gallery Company։ էջեր 23–41։ ISBN 1-85709-167-1
11. ↑  «Ron Mueck - Exhibiciones - Fundación Proa»։ *proa.org*։ Վերցված է հունվարի 20, 2019
12. ↑  Ron Mueck in MAM-Museum of Modern Art, Rio de Janeiro Archived 5 July 2014 at the Wayback Machine.
13. ↑  «Ron Mueck supera Picasso e bate recorde de pÃºblico no MAM»։ *O Globo*։ մայիսի 22, 2014։ Վերցված է հունվարի 20, 2019
14. ↑  Ron Mueck in Pinacoteca do Estado de São Paulo Archived 29 November 2014 at the Wayback Machine.
15. 1 2

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · RKDartists |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNC: a10942063 · BNE: XX4613045 · BNF: 150711313 · CiNii: DA15581960 · CONOR: 100826723 · GND: 121290816 · ISNI: 0000000374577470 · LCCN: no2002090587 · NDL: 01125939 · NKC: js20060303011 · NTA: 241163811 · SUDOC: 059550376 · VIAF: 13159965 · ULAN: 500057422 · WorldCat VIAF: 13159965 |

 |

 |